Държавен вестник, бр. 24, 2022 г., стр. 29

БРОЙ  24	
Д Ъ Р Ж А В Е Н  В Е С Т Н И К 	
СТР.  29  
25 
 
1 , V2 
свързан с шума параметър на тягата (съответстващ на този, за който са определени
кривите NPD), и 
1, ε 2 
ъгъл на накланяне. 
С цел получаване на профила на полета от набор от процедурни стъпки (синтез на 
полетната траектория), сегментите се построяват последователно, така че да се постигнат 
изискваните условия в крайните точки. Параметрите на крайната точка за всеки сегмент стават 
параметри на началната точка за следващия сегмент. При всяко изчисляване на сегмент са 
известни параметрите му в началото; изискваните условия в края са определени от 
процедурната стъпка. Самите стъпки се определят или по подразбиране от базата данни ANP, 
или от ползвателя (например от ръководства за летателна експлоатация на въздухоплавателни 
средства). Крайните условия обикновено се отнасят за височината и скоростта; задачата за 
получаване на профила се състои в определянето на разстоянието по пътната линия за 
постигането на тези условия. Неопределените параметри се определят посредством 
изчисленията за летателните характеристики, описани в допълнение Б. 
Ако пътната линия е права, точките от профила и свързаните с тях параметри на полета 
могат да бъдат определени независимо от пътната линия (ъгълът на накланяне винаги е равен 
на нула). Пътните линии обаче рядко са прави; те обикновено включват завои, които трябва да 
се вземат предвид за постигането на най-добри резултати, когато се определя двуизмерният 
профил на полета, така че се налага разделяне на профила на сегменти във възлите на пътната 
линия за вмъкване на промени в ъгъла на накланяне. По правило дължината на следващия 
сегмент първоначално е неизвестна и тя се изчислява временно, като се приема, че няма 
промяна в ъгъла на накланяне. Ако впоследствие се установи, че временният сегмент обхваща 
един или няколко възела на пътната линия, първият от които на разстояние s, а 
именно s1  < s < s2 , сегментът се съкращава на s, като параметрите там се изчисляват чрез 
интерполация (вж. по-долу). Те стават параметри на крайната точка на текущия сегмент и 
параметри на началната точка на нов сегмент – за който се запазват същите целеви крайни 
условия. Ако временният сегмент не се прекъсва от възел на пътната линия, този сегмент се 
потвърждава. 
Ако трябва да се пренебрегне влиянието на завоите върху профила на полета, се 
възприема решението за праволинеен полет с един-единствен сегмент, въпреки че данните за 
ъгъла на накланяне се съхраняват за последващо използване. 
Независимо дали влиянието на завоите е напълно моделирано, всяка триизмерна полетна 
траектория се получава чрез обединяването на нейните двуизмерни профил на полета и пътна 
линия. Резултатът е последователност от набори от координати (x, y, z), всеки от които 
представлява или възел на сегментираната пътна линия, или възел на профила на полета, или и 
двете, като точките от профила се придружават от съответните стойности за височината z, 
наземната скорост V, ъгъла на накланяне ε и двигателната тяга P. За точка от пътната линия 
(x, y), която се намира между крайните точки на сегмент от профила на полета, полетните 
параметри се интерполират, както следва: 
z = z 1 + f ·(z 2 – z 1) 
(2.7.3)